Ջենե Դակոնամ

Ջենե Դակոնամ (, ), տոգոյեցի պրոֆեսիոնալ ֆուտբոլիստ։ Ներկայումս հանդես է գալիս Խետաֆեի և Տոգոյի ազգային հավաքականի կազմում։ Խաղում է կենտրոնական պաշտպանի դիրքում։

Ակումբային կարիերա

Վաղ կարիերա 
Պրոֆեսիոնալ ֆուտբոլիստի կարիերան Ջենեն սկսել է Տոներ Աբոմեյում։ 2011 թվականին նա միացավ Կոտոն Սպորտին։ 2013 թվականի նոյեմբերին Ջենեն փորձաշրջան անցավ Լանսում, սակայն մի քանի ամիս անց վերադարձավ Կամերուն։

2014 թվականի հոկտեմբերի 25-ին Ջենեն լրիվ տրանսֆերով տեղափոխվեց իսպանական Ալկորկոն։ Իր դեբյուտը Եվրոպայում նշեց հոկտեմբերի 26-ին՝ թիմի մեկնարկային կազմում խաղադաշտ դուրս գալով Ռեալ Սարագոսայի դեմ խաղում։ Նոյեմբերի 1-ին Ջենեն հեռացվեց խաղադաշտից Ալավեսի դեմ խաղում՝ ստանալով երկրորդ դեղին քարտը հանդիպման 29-րդ րոպեին։ 2015 թվականի մարտի 23-ին տոգոյեցին երկարաձգեց իր պայմանագիրը ակումբի հետ մինչև 2018 թվականը։ Սեգունդա Դիվիզիոնում իր առաջին գոլը խփեց մայիսի 9-ին՝ Սաբադելի դեմ խաղում։ Ալկորկոնի կազմում Ջենեն անցկացրեց 59 հանդիպում՝ դառնալով 1 գոլի և 3 գոլային փոխանցման հեղինակ։

2016 թվականի հուլիսի 1-ին Ջենեն միացավ Սենտ-Տրյուդենին։ Իր դեբյուտը Բելգիայի առաջնությունում նշեց հուլիսի 30-ին՝ թիմի մեկնարկային կազմում խաղադաշտ դուրս գալով Լոկերենի դեմ խաղում։ Հոկտեմբերի 26-ին Ջենեն հեռացվեց խաղադաշտից Զյուլտե Վարեգեմի դեմ խաղում՝ ստանալով երկրորդ դեղին քարտը հանդիպման վերջին րոպեին։ Նոյեմբերի 29-ին նա կարմիր քարտ ստացավ Բելգիայի գավաթի Մեխելենի դեմ խաղում։ Սենտ-Տրյուդենի կազմում Ջենեն անցկացրեց 27 հանդիպում։

Խետաֆե 
2017 թվականի հուլիսի 24-ին Ջենեն 4 տարվա պայմանագիր կնքեց Խետաֆեի հետ։ Իր դեբյուտը ակումբի կազմում նշեց օգոստոսի 20-ին՝ Ատլետիկ Բիլբաոյի դեմ խաղում։ Լա Լիգայում առաջին գոլը խփեց 2018 թվականի մարտի 17-ին՝ Ռեալ Սոսիեդադի դեմ խաղում։ Խետաֆեի ավագի թևկապով Ջենեն առաջին անգամ խաղադաշտ դուրս եկավ 2019 թվականի հունվարի 6-ին՝ Բարսելոնայի դեմ խաղում։ Հունվարի 26-ին տոգոյեցին հեռացվեց խաղադաշտից Ատլետիկո Մադրիդի դեմ խաղում՝ ստանալով երկրորդ դեղին քարտը հանդիպման 90-րդ րոպեին։ Ապրիլի 21-ին նա կարմիր քարտ ստացավ Սևիլյայի դեմ խաղի 74-րդ րոպեին։ 2018-19 մրցաշրջանում Ջենեն անցկացրեց 38 հանդիպում՝ ՈՒԵՖԱ-ի կողմից ընդգրկվելով Լա Լիգայի խորհրդանշական հավաքականում։

Առաջին հանդիպումը եվրոպական առաջնություններում Ջենեն անցկացրեց 2019 թվականի սեպտեմբերի 19-ին՝ Եվրոպայի Լիգայի խմբային փուլի Տրաբզոնսպորի դեմ խաղում։

Միջազգային կարիերա 
Տոգոյի ազգային հավաքականում իր դեբյուտը Ջենեն նշեց 2012 թվականի սեպտեմբերի 8-ին՝ թիմի մեկնարկային կազմում խաղադաշտ դուրս գալով Գաբոնի դեմ խաղում։ 2013 թվականին նա մասնակցեց Աֆրիկայի ազգերի գավաթին՝ խաղադաշտ դուրս գալով թիմի բոլոր 4 հանդիպումներում, իսկ Տոգոն հասավ մրցաշարի քառորդ եզրափակիչ, որտեղ լրացուցիչ ժամանակում պարտվեց Բուրկինա Ֆասոյին։ 2017 թվականի հունվարին Ջենեն կրկին մասնակցեց Աֆրիկայի ազգերի գավաթին, սակայն Տոգոն դուրս մնաց խմբային փուլից։ Թիմի ավագի թևկապով նա առաջին անգամ խաղադաշտ դուրս եկավ 2017 թվականի հունիսի 1-ին՝ Նիգերիայի դեմ ընկերական խաղում։

Կարիերայի վիճակագրություն

Ակումբային վիճակագրություն 
2019 թվականի սեպտեմբերի 27-ի դրությամբ

Միջազգային վիճակագրություն 
2019 թվականի սեպտեմբերի 27-ի դրությամբ

Նվաճումներ

Ակումբային 
Կոտոն Սպորտ

 Կամերունի առաջնություն. 2013

Անհատական 

 ՈՒԵՖԱ Լա Լիգայի խորհրդանշական հավաքական. 2018–19

Ծանոթագրություններ

Արտաքին հղումներ 

 Ջենեի պաշտոնական Ֆեյսբուքի էջը
 Ջենեի պաշտոնական Ինստագրամի էջը
 Ջենեն transfermarkt-ում
 Ջենեն soccerbase.com-ում
 Ջենեն WhoScored.com կայքում
 Ջենեն Խետաֆեի պաշտոնական կայքում 
 Ջենեն ՈՒԵՖԱ-ի պաշտոնական կայքում

Ֆուտբոլի պաշտպաններ
Տոգոյեցի ֆուտբոլիստներ
Տոգոյի հավաքականի ֆուտբոլիստներ
Կոտոն Սպորտի ֆուտբոլիստներ
Ալկորկոնի ֆուտբոլիստներ
Սենտ-Տրյուդենի ֆուտբոլիստներ
Խետաֆեի ֆուտբոլիստներ
Լա Լիգայի ֆուտբոլիստներ